
NR. ……….........../…………

REFERAT

privind preţul local al energiei termice livrată de SC Compania Locală de Termoficare COLTERM SA
Prin adresa nr. CP2014-065/17.01.2014 SC Colterm SA solicită aprobarea preţului local al energiei termice, preţ format din preţul de producere a energiei termice şi tarifele serviciilor de transport, distribuţie şi furnizare avizate/aprobate de autorităţile competente prin avizul A.N.R.S.C. nr. 200562/15.01.2013 şi Decizia  A.N.R.E. nr. 3536/27.11.2013 conform prevederilor Legii 325/2006 privind serviciul public de alimentare cu energie termică.
 Nivelul actual al preţului energiei termice, a preţului de facturare pentru populaţie şi a subvenţiei pentru acoperirea diferenţelor de preţ a fost aprobat în anul 2010 şi menţinut  prin HCL 337/25.10.2011, în timp ce o serie de componente care intră în structura de preţ au suferit modificări. Noile preţuri locale solicitate de SC Colterm SA modifică sumele necesare acoperirii diferenţei de preţ, fără afectarea populaţiei.
Avînd în vedere prevederile art. 40 alin. 9 din Legea 325/2006 ce menţionează că preţurile locale de furnizare a energiei termice sunt aceleaşi pentru utilizatorii de energie termică în condiţii similare de furnizare, şi definiţia preţului local din lege, SC Colterm SA a calculat ca medie ponderată preţul local având în vedere: cantităţile de energie termică prognozate a fi produse în centralele termice (CET Sud, CET Freidorf, CT Centru, CT cvartal), cantitatea de energie termică prognozată a fi livrată populaţiei în anul 2014 şi preţurile/tarifele avizate/aprobate de A.N.R.S.C. / A.N.R.E.. Detalierea modului de calcul este prezentat de SC Colterm în adresa CDT2014-061/20.01.2014.
  Având în vedere adresele SC Compania Locală de Termoficare Colterm SA înregistrate cu nr. CP2014-065/17.01.2014 şi nr. CDT2014-061/20.01.2014 privind preţurile şi tarifele locale pentru energia termică;


Având în vedere prevederile Ordinului ANRSC 66/2007 privind aprobarea Metodologiei de stabilire, ajustare sau modificare a preţurilor şi tarifelor locale pentru serviciile publice de alimentare cu energie termică produsă centralizat, exclusiv energia termică produsă în cogenerare;


În conformitate cu art. 3 alin. (1) , (2) şi (4) din Ordonanţa Guvernului nr. 36/2006 privind unele măsuri pentru funcţionarea sistemelor centralizate de alimentare cu energie termică a populaţiei;


În conformitate cu prevederile art. 5 pct. 20 şi  21, art. 8 alin. 2 lit. (d) şi (e) şi art. 40 alin. 8 şi 9 din Legea 325/2006 privind serviciul public de alimentare cu energie termica;
PROPUNEM:

Consiliului Local
1. Aprobrea preţului local de producere, transport şi distribuţie şi furnizare  a energiei termice livrate de către SC Compania Locală de Termoficare Colterm SA la valoarea de 304,74 lei/Gcal exclusiv TVA şi 377,88 lei/Gcal inclusiv TVA de 24%, conform Anexei 1 începând cu data de 25 ianuarie 2014.

2. Aprobarea preţului local al energiei termice facturată populaţiei de către S.C.  Compania Locală de Termoficare Colterm S.A. Timisoara la valoarea de 252,17 lei/Gcal inclusiv TVA de 24%.

3. Aprobarea asigurării din bugetul local a sumelor necesare acoperirii diferenţei dintre preţul de producere, transport, distribuţie şi furnizare a energiei termice livrate populaţiei şi preţul local al energiei termice facturată populaţiei.   

